४ जुलाई २०१९. मैथिली जिन्दाबाद! !
 भारत मे आजादीक कइएक दशक बितलाक बादहु मिथिलाक्षेत्र मे रोजगारक साधन उपलब्ध नहि करेबाक अपरोक्ष आरोप आ असन्तुष्टि जाहिर करैत पहिल बेर भारतीय संसद लेल निर्वाचित मधुबनी सांसद द्वारा लोकसभाक शून्यकाल मे मांग राखल गेल अछि।
 अपन विचार केँ निरन्तरता दैत ओ समाधानक दृष्टि सेहो रखलनि, "एतय ब्यापार आ उद्योगक अपार आ अथाह संभावना अछि। हम सरकार सँ मांग करैत छी जे विभिन्न क्षेत्र मे विशेष रूप सँ आम, मखाना, चीनी पर आधारित औद्योगिक एवं व्यवसायिक प्रतिष्ठान खोलल जाय। " हालहि दोसर टर्म लेल गठित मोदी सरकार एहि ५ वर्ष मे विकास केर आयाम स्थापित करबाक लेल वचनबद्ध अछि, आब देखबाक ई अछि जे सांसद यादव सहित मिथिला क्षेत्र अन्य-अन्य सांसद लोकनिक कतेक मांग अनुसार विकास स्वरूप लैत अछि। 